कारोबारी कर्मचारी की हत्या के विरोध में बंद रही मारुफगंज मंडी
व्यवसायी की हत्या से बिहार चैंबर चिंतित
मारुफगंजमंडी के कारोबारी अंकित रहोतगी और कर्मचारी दीपू की हत्या के विरोध में सोमवार को कारोबारियों ने प्रदर्शन किया। उन्होंने मारुफगंज मंडी को बंद रखा और हत्या में शामिल अपराधियों की गिरफ्तारी की मांग की। सुबह करीब 10 बजे कारोबारी संगठनों के लोग सड़क पर उतर आए। कारोबारियों ने मारुफगंज मंडी मोड़ पर प्रदर्शन किया। किराना मंडी, हल्दी पट्टी, खुदरा पट्टी, तेल मंडी में कारोबार पूरी तरह बंद रहा। सूचना के बाद मौके पर पहुंचे मालसलामी थानाध्यक्ष धर्मेंद्र कुमार ने कारोबारियों की बात सुनी। प्रदर्शन के बाद कारोबारियों ने अंकित रहोतगी और दीपू के घर, रामधनी तिवारी लेन पहुंच कर शोक जताया।
डीजीपीको सौंपा ज्ञापन : कारोबारीसंघ के अध्यक्ष रामचंद्र प्रसाद केसरी, वसंत गोलवारा, सचिव अजय अग्रवाल, द्वारिका कश्यप, विनय कुमार आदि ने कहा कि पुलिस प्रशासन इस मामले में त्वरित कार्रवाई कर अपराधियों को गिरफ्तार करे। शीघ्र गिरफ्तारी नहीं होने पर आंदोलन तेज किया जाएगा। कारोबारियों ने अंकित के पिता संजय रहोतगी से भेंट की। उधर, कारोबारियों के प्रतिनिधिमंडल ने चैंबर के पूर्व अध्यक्ष ओपी साह के नेतृत्व में डीजीपी वैशाली एसपी को ज्ञापन सौंपकर हत्यारों की गिरफ्तारी की मांग की। प्रतिनिधिमंडल में अजय अग्रवाल, गोविंद कानोडिया, सीताराम बंका, द्वारिका कश्यप, प्रभात भरतिया, अजय केसरी सहित अन्य शामिल हुए। अधिकारियों ने इस मामले में त्वरित कार्रवाई का आश्वासन दिया है।
50लाख मुआवजा देने की मांग
वहीं,हाजीगंज व्यवसाय संघ की बैठक में पुलिस द्वारा शीघ्र रिजल्ट नहीं दिए जाने पर आंदोलन का निर्णय लिया गया। बैठक में राजीव रंजन, ओमप्रकाश पासवान, शशिकांत शुक्ला, साह कमल कृष्ण, विनय गुप्ता आदि थे। ऑल इंडिया फॉरवर्ड ब्लाॅक के श्रीनारायण सिंह ने पीड़ित परिवार को पचास लाख रुपए मुआवजा देने की मांग सरकार से की। इधर, कांग्रेस के महानगर अध्यक्ष राजकुमार राजन, पप्पू त्रिवेदी, प्रमोद सिन्हा, प्रदीप यादव, सुबोध मिश्र ने कहा कि हत्यारों की शीघ्र गिरफ्तारी नहीं होने पर आंदोलन किया जाएगा। पटना सिटी व्यवसायी संघ के महामंत्री राजकुमार तिवारी ने कहा कि प्रदेश में फिर से अपराधी सक्रिय हो रहे हैं। प्रशासन को इस मामले में ठोस कदम उठाने की जरूरत है, ताकि फिर से पुराना माहौल कायम नहीं हो। महाराजगंज व्यवसायी संघ के शिशिर कुमार ने कहा कि प्रदेश में कारोबारी वर्ग असुरक्षित है।
पीड़ित परिवार से मिले मोदी और नंदकिशोर यादव
खाजेकलांघाट पर पीड़ित परिवार से मिलने पूर्व उप मुख्यमंत्री सुशील मोदी विधायक नंदकिशोर यादव पहुंचे। यादव ने कहा कि प्रदेश में कानून व्यवस्था समाप्त हो चुकी है। अपहरण, लूट, हत्या, की घटनाएं लगातार हो रही हैं। सुशील मोदी ने कहा कि प्रदेश में डर और दहशत का माहौल बन गया है। गोली लगने के बाद पुलिस प्रशासन ने दोनों शवों को ठेले पर रखकर अमानवीय तरीके से अस्पताल भेजा। सरकार केवल अपराध नियंत्रण का दावा करती है। हद तो यह है कि घटना के एक घंटे के बाद पुलिस मौके पर पहुंची है।
किस खता की सजा मिली
पटना सिटी। अंकितरहोतगी का शव घर के आंगन में था। बड़े भाई तपन के आने का इंतजार हो रहा था। दोपहर करीब दो बजे वह बेंगलुरु से पहुंचा। इसके बाद खाजेकलां घाट पर अंकित का अंतिम संस्कार किया गया। उधर, बेटे की हत्या से बेजुबान हो चुके संजय रहोतगी को लोगों ने घेर रखा है। बुत बने वे आने-जाने वालों से एक ही सवाल करते हैं किस खता की सजा बेटे को मिली। लोग भी खामोश हैं। अंकित का चार साल का बेटा नयन घर में भीड़ देख कर स्तब्ध है। उस मासूम को क्या पता कि उसके सिर से पिता का साया उठ गया है। प|ी शकुन की आंखों के आंसू नहीं थम रहे। बदहवास एक कोने में पड़ी है।
कारोबारी की हुई हत्या के विरोध में व्यवसायियों ने प्रदर्शन किया। (नीचे) बिलखते परिजन
hin_Deva mag_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva